

Αρκαλοχώρι, 2 / 4 /2020

Προς: ΜΜΕ

**ΔΕΛΤΙΟ ΤΥΠΟΥ**

**Λειτουργία τηλεφωνικής γραμμής ψυχολογικής υποστήριξης από το Δήμο Μινώα Πεδιάδας**

Ο Δήμος Μινώα Πεδιάδας σε συνεργασία με την Κοινωφελή Επιχείρηση Κοινωνικών Δομών και το Κέντρο Κοινότητας, θέτουν σε λειτουργία **τηλεφωνική γραμμή δωρεάν ψυχολογικής υποστήριξης – στο τηλ. 28910 41193** - για την πρόληψη και την αντιμετώπιση των αρνητικών επιπτώσεων που μπορεί να προκαλέσει στην ψυχική υγεία των πολιτών η εξέλιξη της πανδημίας του κορωνοϊού σε συνδυασμό με τον αναγκαίο, για την δημόσια υγεία, εγκλεισμό στο σπίτι.

Η Γραμμή ψυχολογικήςυποστήριξης θα λειτουργεί με μία Ψυχολόγο και μία Κοινωνική Λειτουργό του Κέντρου Κοινότητας Δήμου Μινώα Πεδιάδας από **Δευτέρα έως Παρασκευή από τις 08.00 το πρωί ως τις  14.00 το μεσημέρι**.

Σε αυτή τη «μάχη» έναντι της πανδημίας του κορωνοϊού συνεχίζουμε μαζί, με το Δήμο Μινώα Πεδιάδας στο πλευρό κάθε πολίτη, ώστε κανείς να μην νιώθει και να μην είναι μόνος!

**«Μένουμε Σπίτι – Ο Δήμος δίπλα στον πολίτη».**